Document ID: 32008R0293

KOMISSION ASETUS (EY) N:o 293/2008,
annettu 1 päivänä huhtikuuta 2008,
neuvoston asetuksen (EY) N:o 1782/2003 liitteen II muuttamisesta mainitussa asetuksessa vahvistettujen kansallisten enimmäismäärien osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä sekä asetusten (ETY) N:o 2019/93, (EY) N:o 1452/2001, (EY) N:o 1453/2001, (EY) N:o 1454/2001, (EY) N:o 1868/94, (EY) N:o 1251/1999, (EY) N:o 1254/1999, (EY) N:o 1673/2000, (ETY) N:o 2358/71 ja (EY) N:o 2529/2001 muuttamisesta 29 päivänä syyskuuta 2003 annetun neuvoston asetuksen (EY) N:o 1782/2003 (1) ja erityisesti sen 12 artiklan 4 kohdan,
sekä katsoo seuraavaa:
(1)
Asetuksen (EY) N:o 1782/2003 liitteessä II vahvistetaan kullekin jäsenvaltiolle kansalliset enimmäismäärät, joita ei voida ylittää mainitun asetuksen 12 artiklassa tarkoitetuilla tuen lisämäärillä.
(2)
Asetuksen (EY) N:o 1782/2003 12 artiklan 4 kohdassa säädetyn tarkastelun perusteella näyttää siltä, etteivät liitteessä II vahvistetut enimmäismäärät vastaa enää tilojen rakenteellista tilannetta. Sen vuoksi olisi mukautettava vuodesta 2008 alkaen sovellettavia enimmäismääriä.
(3)
Sen vuoksi asetuksen (EY) N:o 1782/2003 liitettä II olisi muutettava.
(4)
Tässä asetuksessa säädetyt toimenpiteet ovat suorien tukien hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 1782/2003 liite II tämän asetuksen liitteellä.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 1 päivänä huhtikuuta 2008.

Labels: 18
19
6